Foto: Reuters /Issei Kato Yaponiya Janubiy Koreyaga prezident Mun Chje In va Shimoliy Koreya yetakchisi Kim Chen Inning 27 aprel kungi kechki ovqati vaqtida Tokio da’vogarlik qilayotgan Takesima oroli tasvirlangan shokolad berilishi ma’lum bo‘lgach protest bildirdi. Bu haqda RIA «Novosti» xabar qilmoqda. Ta’kidlanishicha, shokolad plitkasi har ikki yetakchi ishtirokidagi sammitdan so‘ng beriladi. Unda yagona Koreya va Yaponiya tomoni da’vogarlik qilayotgan orol tasvirlangan bo‘ladi. Mamlakat TIVning Osiyo va Okeaniya departamenti rahbari Kendzi Kanasugi Janubiy Koreya elchixonasi rahbariyatini Tokioga chaqirdi va protest haqida ma’lum qildi. Yaponiyaning Seuldagi elchixonasi orqali ham xuddi shunday protest bildirilgan. Eslatib o‘tamiz, avvalroq Yaponiya Rossiyaga protest bildirgandi.